
Proiect de Decizie
privind aprobarea machetei pentru publicarea costurilor privind operarea, menținerea şi dezvoltarea rețelelor electrice de transport și distribuție

Având în vedere prevederile art. 36 alin. (14) și art. 48 alin. (2) lit. c) din Legea energiei electrice și a gazelor naturale nr. 123/2012, cu modificările și completările ulterioare, 

în temeiul dispoziţiilor art. 5 alin. (1) lit. f) și ale art. 9 alin. (1) lit. j) şi lit. ş) din Ordonanţa Guvernului nr. 33/2007 din Ordonanţa Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările și completările ulterioare,
Preşedintele Autorităţii Naţionale de Reglementare în Domeniul Energiei emite următoarea  
DECIZIE
Art. 1	Se aprobă macheta pentru publicarea costurilor privind operarea, menţinerea şi dezvoltarea reţelelor electrice de transport și distribuție, prevăzută în anexa la prezenta decizie.
Art. 2	Operatorul de transport și de sistem și operatorii de distribuție a energiei electrice concesionari sunt obligați să publice pe paginile proprii de internet toate costurile privind operarea, menținerea și dezvoltarea rețelelor electrice, conform machetei prevăzute la art. 1.
Art. 3	Datele publicate conform art. 2 sunt actualizate trimestrial.
Art. 4	Operatorul de transport și de sistem și operatorii de distribuție a energiei electrice concesionari asigură accesul la datele prevăzute la art. 2 pentru o perioadă de 5 ani, prin crearea unei arhive de date pe paginile proprii de internet.
[bookmark: _Hlk217290220]Art. 5	(1) Prezenta decizie produce efecte de la data de 01.10.2026, dată la care își încetează aplicabilitatea Decizia președintelui ANRE nr. 610/13.04.2022 privind aprobarea machetei pentru publicarea costurilor privind operarea, menţinerea şi dezvoltarea reţelelor electrice de transport și distribuție. 
(2) Datele publicate conform Deciziei președintelui ANRE nr. 610/13.04.2022 privind aprobarea machetei pentru publicarea costurilor privind operarea, menținerea și dezvoltarea rețelelor electrice de transport și distribuție se mențin pe paginile proprii de internet ale operatorului de transport și de sistem şi operatorilor de distribuție a energiei electrice concesionari pentru o perioadă de 5 ani de la data prevăzută la alin. (1).
Art. 6	Decizia se comunică operatorului de transport și sistem și operatorilor de distribuție a energiei electrice concesionari și se publică pe pagina de internet a Autorității de Reglementare în Domeniul Energiei Electrice.

Preşedintele Autorităţii Naţionale de Reglementare în Domeniul Energiei,
George-Sergiu NICULESCU

